CELEX: E2004P0007
Language: da
Date: 2004-09-01 00:00:00
Title: Sag anlagt den 1. september 2004 af Kongeriget Norge mod EFTA-Tilsynsmyndigheden (Sag E-7/04)

23.12.2004   
            
            
               DA
            
            
               Den Europæiske Unions Tidende
            
            
               C 319/72
            
         Sag anlagt den 1. september 2004 af Kongeriget Norge mod EFTA-Tilsynsmyndigheden
   (Sag E-7/04)
   (2004/C 319/14)
   Den 1. september 2004 anlagde Kongeriget Norge, repræsenteret ved Ketil Bøe Moen, advokatfuldmægtig, Kammeradvokatens kontor (civile anliggender), og Ingeborg Djupvik, rådgiver, Udenrigsministeriet, befuldmægtigede, c/o Kammeradvokaten (civile anliggender), Oslo, sag an mod EFTA-Tilsynsmyndigheden ved EFTA-Domstolen.
   Sagsøger nedlægger påstand om, at Domstolen skal
   
               1.
            
            
               annullere EFTA-Tilsynsmyndighedens afgørelse 148/04/COL af 30. juni 2004 og
            
         
               2.
            
            
               pålægge EFTA-Tilsynsmyndigheden at betale sagsomkostningerne.
            
         Juridiske og faktiske omstændigheder samt søgsmålsgrunde
   
               —
            
            
               EFTA-Tilsynsmyndighedens afgørelse 148/04/COL af 30. juni 2004 (»afgørelsen«) vedrører miljøafgiftsfritagelser i Norge.
            
         
               —
            
            
               I afgørelsen fastslår EFTA-Tilsynsmyndigheden bl.a., at fire norske afgiftsfritagelser udgør statsstøtte som defineret i artikel 61, stk. 1, i EØS-aftalen.
            
         
               —
            
            
               I afgørelsen kræver EFTA-Tilsynsmyndigheden tilbagebetaling af den støtte, der er ydet via to af disse afgiftsfritagelser, ud fra den betragtning, at de påståede støtteordninger fra 1. januar 2002 må betragtes som ny støtte.
            
         
               —
            
            
               EFTA-Tilsynsmyndigheden har overtrådt artikel 61, stk. 1, i EØS-aftalen.
            
         
               —
            
            
               De omtalte afgiftsfritagelser er ikke ny støtte.
            
         
               —
            
            
               Der er ikke hjemmel til at kræve den påståede støtte tilbagebetalt af sagsøgerne.